rlitschk/wikidir huggingface dataset:
De New General Catalogue of Nebulae and Clusters of Stars ( Afk.: NGC; engelsch för „Nee Allgemeen Kataloog vun Nevels un Steernhopens“) is en astronoomschen Kataloog vun galaktische Objekten as planetaarsche oder diffuse Nevels, apenen un slatene Steernhopens un Galaxien. De New General Catalogue is in de 1880er Johren tosamenstellt un 1888 vun Johan Ludvig Emil Dreyer publizeert worrn. Grundlaag för den Kataloog weern vör allen Beobachten vun Wilhelm Herschel. In de Johren 1895 un 1908 sünd de beiden tosätzliche Index-Katalogen IC I un IC II dortokamen. De NGC-Kataloog ümfaat 7840 Objekten, dorünner ok de meisten Objekten ut’n Messier-Kataloog. Man in’n Ünnerscheed to Messier sünd de Objekten in’n NGC na Rektaszension ordent. Wegen de groten Tall vun Indrääg is dat bi’t Tohopenstellen ok to en poor Fehlers kamen. To’n Bispeel sünd eenige Objekten mehrfack ünner verschedene Kataloogtallen opföhrt oder in een vun de Index-Katalogen noch mol wedder opnahmen worrn. En ne’ere Faten vun den NGC is de Revised New General Catalogue (RNGC). De Kataloog warrt dör duersome Beobachten vun’t NGC/IC-Projekt wieter verfienert, man en echten Nafolger vun dissen Katalog tosamen mit sien Index-Katalogen gifft dat aver so nich. Vun’t fröhe 20. Johrhunnert an, weern Katalogen tomeist blots noch för enkelte
Laabs is hüt ene poolsche Stadt in Pommern, Woiwodschop Westpommern an de Reej. Von 1648 bet 1945 wier dat ene dütsche Stadt. 10.066 Inwahners (Stand 2019) up een Flach van 12,8 km². Vun 1975 bet 1999 weer de Stadt in den Bezirk Stettin. Łobez. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Laabs (poolsch) Polska w liczbach w oparciu o dane GUS, 2019.
Stephen B. Grimes (* 18. April 1927 in Weybridge; † 12. September 1988 in Positano) weer en britischen Artdirector un Szenenbillner. Grimes weer dat tweete vun söven Kinner. Sien Öllern weern Leslie un Nancy Grimes. He füng sien Loopbahn in de Filmweertschop in’t Johr 1953 an mit den Film The Sword and the Rose. Bit to sien Doot hett he an dat szenische Gestalten vun mehr as dörtig Filmen mitarbeit. 1965 weer he dat eerste mol för en Oscar vörslahn för den Swartwittfilm The Night of the Iguana vun John Huston, mit den tosamen he twölf Filmen maakt hett. Ok mit den Speelbaas Sydney Pollack hett he lange Tiet tosamenarbeit. Mit em hett he an söven Filmen mitarbeit. Annere Speelbasen för de Grimes arbeit hett weern David Lean, Peter Yates, Mark Rydell un Ulu Grosbard. Vun Vördeel weern bi em sien künstlerischen Anlagen, de he bruukt hett, üm schöne, dramaatsche un atmosphäärsche Skizzen to maken bi’t Vörbereiten vun en Film. Dormit weer he en grote Hülp för den Speelbaas un annere Kruliddmaten bi’t Ümsetten vun de Biller un den Stil vun’n Film. He weer sik kloor över de Bedüden vun Licht, ruum un Musters un hett in sien Skizzen mehr
Lucius I. (* in Rom; † 5. März 254) weer Bischop vun Rom för acht Maand (25. Juni 253 bit to sien Dood). Lucius weer Römer. Vun Kaiser Trebonianus Gallus wurr Lucius sofort in de Verbannung schickt. Nah den gewaltsamen Dood vun den Kaiser kunn he ünner de sien Nahfolger Valerian gau torüchkehren. Dat Schisma vun den Novatian düer ünner sien Amtstiet fort. Gegen den Rigorismus vun de Novatianer hett he as all sien Vörgänger de mildere Richt in de Bußpraxis. He wurrd in mehreren Breef vun den hilligen Cyprian von Karthago nömmt, de hüm as moodigen Bekenner rühmt. Eerst latere Legenden berichten vun en Martyrium. As sien Vörhgänger ok fun he sien letzte Ruhestäe in de Calixtus-Katakombe. Bi deren Wedderopdecken wurr en Stück vun sien Graffinschrift funnen. Sien Gedenktag is de 4. März. In Roskilde: Överdragen vun de Gebeine: 25. August. Francesco Scorza Barcellona: Lucio I, in: Enciclopedia dei Papi. 2000 Ekkart Sauser: Lucius I. In: Biographisch-Bibliographisches Kirchenlexikon (BBKL). Band 5, Bautz, Herzberg 1993, ISBN 3-88309-043-3, Sp. 301–303. Indrag in de Catholic Encyclopedia, Robert Appleton Company, New York 1913 (engelsch) Lucius I.. Mehr Biller, Videos oder Audiodateien to’t Thema gifft dat bi Wikimedia Commons. Gesamtwark vun Migne Patrologia Latina
Ernst Heinrich Kossmann (* 31. Januar 1922 in Rotterdam; † 8. November 2003 in Grunneng) weer en nedderlandschen Perfesser för moderne Historie (allens na dat Middelöller) an de Rieksuniversität Grunneng. De Twillingsbroder vun den Schriever Alfred Kossmann hett blangen vele annere Publikatschonen (ünner annern över Polittheorie) dat grote Wark De Lage Landen över de Historie vun de nedderen Lannen, wat hüüt dat Rebeet vun de Nedderlannen, Belgien un Luxemborg is, schreven. Dat Book keem toeerst op Engelsch, denn ok op Nedderlandsch rut.
Dat Vändåtberget is en Naturschuulrebeed in de Gemenen Örnsköldsvik in Sweden, 50 Kilometer nordwestlich vun de Stadt Örnsköldsvik. Dat Schuulrebeet wurr 1989 grünnd un hett en Flach vun 3.45 km². Katarina Eckerberg: Urskogen på Vändåtberget : en naturinventering med tonvikt på beskrivning av skogstillstånd och inventeringsmetodik”, Länsstyrelsen i Västernorrlands län 1981 (0280-1140 ; 1981:6) Thomas Birkö (+Fredrik Forsgren): Örnsköldsviks naturguide Gmina Örnsköldsvik, Szwecja 2000, ISBN 91-972328-6-6 L. Söderström: ”Inventering av mossor i tio sumpskogar i Västernorrlands län Botanisk Institutt, Trondheims Universitet, Norge 1992}} Pekka Bader, Gunnar Holmgren Bildande av Vändåtbergets naturreservat (utvidgning) Länsstyrelsen i Västernorrlands län (2015) beslut diarienummer 511-2250-15 Vändåtberget. Mehr Biller, Videos oder Audiodateien to’t Thema gifft dat bi Wikimedia Commons. Disse Artikel is man blots en Stubben. Du kannst Wikipedia helpen un em verbetern.
De Oscars 1961 sünd an’n 17. April 1961 in’t Santa Monica Civic Auditorium in Santa Monica vergeven worrn. Dat weer de 33. Oscar-Vergaav, bi de de Filmen ut dat Vörjohr – also vun 1960 – ehrt worrn sünd. Disse Vergaav weer vun Bob Hope modereert. De spoodriekste Film dat Johr weer The Apartment (dt.: Das Appartement), de in fief Kategorien wunnen hett. Mit teihn Kategorien weer dat togliek de Film, de an’n fakensten vörslahn weer. Billy Wilder för The Apartment (dt.: Das Appartement) John Wayne för The Alamo (dt.: Alamo) Bernard Smith för Elmer Gantry Jerry Wald för Sons and Lovers (dt.: Söhne und Liebhaber) Fred Zinnemann för The Sundowners (dt.: Der endlose Horizont) Billy Wilder för The Apartment (dt.: Das Appartement) Jules Dassin för Pote tin Kyriaki (Ποτέ Την Κυριακή; dt.: Sonntags… nie!) Alfred Hitchcock för Psycho Jack Cardiff för Sons and Lovers (dt.: Söhne und Liebhaber) Fred Zinnemann för The Sundowners (dt.: Der endlose Horizont) Burt Lancester för Elmer Gantry Jack Lemmon för The Apartment (dt.: Das Appartement) Laurence Olivier för The Entertainer (dt.: Der Komödiant) Spencer Tracy för Inherit The Wind (dt.: Wer den Wind sät) Trevor Howard för Sons and Lovers (dt.: Söhne und Liebhaber) Elizabeth
Jorge Garcia (* 28. April 1973 in Omaha, Nebraska) is en US-amerikaanschen Schauspeler, de dör sien Hööftrull in de Feernsehreeg Lost bekannt worrn is. Garcia is de Söhn vun en chileenschen Dokter un en kubaansche Schoolmeestersche. Opwossen is he in Süüdkalifornien. De High School besöch he in San Clemente. In de sövten Klass speel he den legen Kerl in en Musikprodukschoon, de op de Grundlaag vun en Comic entstahn is. Dormols hett he markt, dat he över de Schauspeleree in’t Showbusiness instiegen künn. Na dat College hett he sik dat Beverly Hills Playhouse – at is en Theater mit Schauspeelschool – anslaten, woneem he denn fast arbeit hett. Op de Bühne weer he in Produkschonen as The Midnight Zone, Something Borrowed Something Blue, Romancing Valentino, Fiddler on the Roof, Hurleyburley un Guys and Dolls to sehn, is aver ok in Stand-up-Kummedie in Los Angeles optreden. Bito speel he Nevenrullen in tallrieke Feernseh- un Filmprodukschonen. Internatschonal bekannt worrn is he mit sien Rull in de Feernsehreeg Lost. He fallt sünners dordör op, dat he teemlich Övergewicht hett. Siet eenige Johren is Garcia in’t Internett teemlich aktiv un bedirfft en Blog ansteed vun en professchonelle Websteed. Ok in’n Blog to Lost is
Adewale Akinnuoye-Agbaje (* 22. August 1967 in London) is en britischen Schauspeler un Dreihbookschriever. Adewale Akinnuoye-Agbaje is de Söhn vun nigeriaansche Inwannerers. Opwossen is he mit sien veer Süsters in London, woneem he ok boren is. He hett later an’t King’s College London jura studeert un in Mailand as Fotomodell arbeit. För sien Loopbahn as Schauspeler is he denn aver na Los Angeles ümtogen. Blangen sien Mudderspraak Yoruba snackt he ok Engelsch, Italieensch un Swahili. Sien Glovensricht is de Buddhismus. Eerste Insichten in den Film kreeg he as Nevendorsteller in Feernsehregen as Red Shoe Diaries, New York Undercover oder Cracker. Mit Congo harr he 1995 sien eerste Filmrull. Sien Dörbrook harr he 1997 mit de HBO-Reeg Oz. Vun 2005 bit 2007 harr he ok en gröttere Rull in de Feernsehreeg Lost. Akinnuoye-Agbaje weer bit hüüt (Dezember 2014) sössmol vör Filmpriesen nomineert. Wunnen hett he dorvun eenmol. Dat weer in’t Johr 2006 as he mit sien Kollegen för de Feernsehreeg Lost mit den Screen Actors Guild Award uttekent weer in de Kategorie Best Ensembleleistung in en Drama-Reeg. Adewale Akinnuoye-Agbaje. Mehr Biller, Videos oder Audiodateien to’t Thema gifft dat bi Wikimedia Commons. Adewale Akinnuoye-Agbaje in de Internet Movie Database (engelsch)
Richard Michael „Mike“ Mullane (* 10. September 1945 in Wichita Falls, Texas) is en ehmalger US-amerikaansch Astronaut. Mullane kreeg 1967 en Bachelor in Militärtechnik vun de Westpoint-Militärakademie un 1975 en Master in Luftfohrttechnik vun dat Air Force Institute of Technology. Van Januar bit November 1969 hett Mullane 150 Kampinsatzen as Phantom-4C-Waffensystemoffizier in Vietnam flagen. Nah en veerjohrig Statschoneeren in Grootbritannien wurr he nah en entspreken Utbillen as Floogtüüchtest-Wappensystemoffizier up de Eglin Air Force Base in Florida einsett. In' Januar 1978 wurr Mullane vun de NASA as Astronautenanwärter utwählt. Bi sien eerst Ruumfloog weer Mullane Missionsspezialist up den Jumfernfloog vun de Ruumfähr Discovery an' 30. August 1984. Mit Utnahm vun den Kommandanten Hank Hartsfield weern he un de anner veer Besattenliddmaaten (Micheal Lloyd Coats]] (Pilot) un de Missionsspezialisten Judithe Arlene Resnik, Steven Alan Hawley un de Bruuklastspezialist Charles David Walker) allesamt bi hör eerste Mission. Wiels de söss Daag lang düern Mission wurrn de dree Satelliten SBS-D, SYNCOM IV-2 (ok bekannt as LEASAT 2) un Telstar 3-C utsett. Buterdem wurr dat OAST-1-Solarzellenexperiment un dat Experiment CFES-III to dat Utforschen vun dat Kristallwasdom dörführt. Dorneben wurrn ok Upnahmen mit en mitführt IMAX-Kamera maakt. Mit den Roboterarm vun den Shuttle mussen wiels de
Jean Baptiste Alphonse Dechauffour de Boisduval (* 17. Juni 1799 in Ticheville; † 30. Dezember 1879 ok dor) weer en franzöösch Insektenforscher, Lepidopteroloog, Botaniker un Dokter. Sien offiziell botanisch Autorenkürzel luut „BOISD.“. 1828 kreeg Boisduval sien Doktertitel in Medizin. He hett völ nee Oorten vun Insekten beschreeven. As een vun de herutragen Bottervagelforscher vun Frankriek weer he ok Mitbegrünner vun de Société entomologique de France. An’ Anfang vun sien Loopbahn hett he sück ok mit Coleoptera befaat un hett mit Lacordaire un Latreille tosommenarbeit. He weer Kurator vun de Pierre François Marie Auguste Dejean-Sammlung in Paris un hett völ nee Oorten vun Käfern un Bottervagels beschreeven, de vun de Expeditschonen vun de Forschensscheep „Astrolabe“ vun Jean-François de Galaup, Baron de La Pérouse un de „Coquille“ vun Louis Isidore Duperrey sammelt wurrn weern. Dat beschreeven Material bleev aber gröttstendeels nich in Paris. So sünd de vun Boisduval beschreeven Elateridae hüüd in dat Natural History Museum in London un de Typen vun de Curculionidae in dat Naturhistorsch Museum in Brüssel. De Bottervagels wurrn an Charles Oberthür (1845–1924) verköfft. De Sphingidae sünd hüüd in dat Carnegie Museum of Natural History in Pittsburgh, Pennsylvania. Boisduval hett, to’n Deel in Tosommenarbeit mit anner Forschers, wiet
Dit Woort hett noch annere Bedüden: kiek dorför ünner Amiens (Mehrdüdig Begreep). Amiens [a.ˈmjɛ̃] is de Hööftstadt vun den franzööschen Bezirk Somme un de Region Picardie. Se hett üm un bi 137.000 Inwahners op en Flach vun 49,46 km² un liggt so wat 115 Kilometers noorden vun Paris direktemang an den Stroom Somme. De Stadt liggt op en Hööch vun 14 m bet 106 m över NN bi en Dörsnittshööch vun 33 m. Na ene Fundsteed vun Fuustkielen in Saint-Acheul, en hüdigen Vöroort vun Amiens, is de Acheul-Tiet in de Ooltsteentiet nöömt. In de Tiet vun de Gallier weer de Oort as Samarobriva Hööftstadt vun den Stamm vun de Ambianer. De Oort heet denn ok, nadem Caesar em 54 v. Chr. innahmen harr, Ambianum. In’n Winter 334 schall de Hillige Martin an’t Door vun Amiens sienen Mantel mit en Pracher deelt hebben. 1127 kreeg Amiens Stadtrecht. Amiens entwickel sik siet dat 18. Johrhunnert to en wichtigen Industrieoort, besünners vun de Textilindustrie. 1803 sloten England un Frankriek hier den Freed vun Amiens, de aver nich vun Duer weer. 1848 hebbt se de eerste Iesenbahn na Amiens boot, de na Boulogne-sur-Mer föhr. Vun 1888 bet to sien Dood 1905 weer Jules Verne
Licence to Kill is de Titel vun den 16. Film ut de James-Bond-Filmreeg, de vun Eon Productions Ltd. produzeert weer. De Titelrull speel to’n tweeten un letzten mol Timothy Dalton. Speelbaas weer John Glen. Dat Titelleed weer vun Narada Michael Walden komponeert un produzeert, sungen hett dat Gladys Knight. De Weltpremiere vun den Film hett an’n 13. Juni 1989 in’t „Odeon Leicester Square“ in London in’t Biwesen vun Prinz Charles un Prinzessin Diana stattfunnen. In de bundsdüütschen Kinos lööp de Film an’n 10. August 1989 an. Bond un sien Kolleeg un Fründ Felix Leiter nehmt in en spektakuläre Akschoon den süüdamerikaanschen Drogenbaron Franz Sanchez fast un draapt mit Hülp vun de US-Küstenwacht jüst noch rechtietig bi de Kark in, woneem de Hochtiet stattfinnen schall. Natürlich warrt dorna eerstmol groot fiert. Man, Sanchez blifft nich lang in de Hannen vun de Polizei – he kann mit veel Geld en Polizist besteken un kummt noch den glieken Dag free. Foorts schickt he Leiter sien Lüüd op’n Hals. As Bond, de Trotüüg bi de Hochtiet weer, dorvun höört, föhrt he gau torüch na Leiter sien Huus, finnt sien Fro doot vör. Leiter sülvst is noch an’t Leven, aver vun en Hai swoor besehrt.
Wilhelm Scharrelmann (* 4. September 1875 in Bremen; † 18. April 1950 in Worpsweed) weer en plattdüütschen Schriever. Scharrelmann is 1875 as Söhn von en Kolonialworenhändler in Bremen boren. Sien Broder weer de Schriever Heinrich Scharrelmann (1871-1940). He weer dor op de Domschool un denn op dat Lehrerseminar. Von 1896 bet 1905 is he Schoolmeester is Seehusen ween, von 1905 bet 1908 in Walle un denn von 1908 bet 1921 an de Hülpsschool an de Vesacker Strate. 1921 hett he den Schooldeenst denn opgeven, is fre’en Schriever worrn un 1926 na Worpsweed tagen. Dor hett he op’n Dannenhoff leevt un arbeidt. 1924 weer he een von de Mitgrünners von de Schrieververeenigung Die Kogge, de 1934 von de Natschonalsozialisten verbaden worrn is. 1936 hett he den Literaturpries von de Provinz Hannover wunnen. Plattdüütsch: Friesische Märchen. (as Verteller, tohoop mit Albrecht Janssen, Georg Ruseler un Wilhelmine Siefkes) Heine, Willemshoben 1919 De Hochtied in de Pickbalge. Kummedi in veer Uptög. Hinstörp, Wismar 1928 Snider Weckstroh un anner Pickbalgen-Geschichten. (Plattdüütsch vertellt un rutgeven von John Brinkmann) Hinstörp, Wismar 1928 De Proov up de Leev. Spill in dre Törns. Quickborn-Verlag, Hamborg 1935 Hilligenloh. Schauspiel in 4 Aufzügen. (toeerst opföhrt an de Nedderdüütsche Bühn Hamborg in’t
Dit Woort hett noch annere Bedüden: kiek dorför ünner John Brinckman. John Brinkmann (* 11. April 1872 in Bremen; † 2. September 1929 ok dor) weer en plattdüütschen Schriever. Brinkmann is 1872 in Bremen boren. He hett Texten von Georg Droste rutgeven un hoochdüütsche Texten von Wilhelm Scharrelmann op Platt översett. Dokter Langbeen. Un anner Geschichten von Tiere und Minschen. (von Georg Droste; Leidwoord von Brinkmann) Glogau, Hamborg [1917] Dat lustige Vördragsbok : Auswahl aus neueren plattdeutschen Dichtungen zum Vortragen und Lesen. (Rutgever) Glogau, Hamborg 1921 For de Fierstunnen. Vergnögte Döntjes un Vertellsels. (von Georg Droste; Leidwoord von Brinkmann) Leuwer, Bremen 1922 Droste-Book. Georg Droste. Utwaal un Införung von John Brinkmann. Fischer & Schmidt, Stettin 1924 Snider Weckstroh un anner Pickbalgen-Geschichten. (von Wilhelm Scharrelmann; översett von Brinkmann) Hinstörp, Wismer 1928 John Brinkmann in de Datenbank Die niederdeutsche Literatur (hoogdüütsch) Normdaten: GND: 1053045425 (OGND, AKS) | VIAF: 309612876 | Wikipedia-Personensöök
De Camper Speeldeel weer en plattdüütsche Laientheatergrupp ut Camp (Stood). De Camper Speeldeel is in’n Januar 1922 von de Schoolmeesters Lemke un Georg Beermann grünnt worrn. Camp weer to de Tied noch en egen Gemeen, is denn 1926 aver en Deel von de Stadt Stood worrn. De Speeldeel weer temlich aktiv un hett in allerhand Öörd in dat ganze Rebeed twüschen Elv un Werser bet hen na Bremen un Lümborg speelt. In de Johren von 1922 bet 1933 hebbt se 41 Stücken instudeert un de alltohoop 320 Maal opföhrt. 1931 harr de Direkter von de Middelschool, Heinrich Holsten, dat Leid över de Speeldeel övernahmen. An’n 14. Dezember 1934 harr de Speeldeel en Optridd in Veern. Dat Stück De Hochtied in de Pickbalje von Wilhelm Scharrelmann schull speelt warrn. Halvig dree namiddags schull de Bus in Stood afföhren. Fohrer weer Fritz Krüger, achtern seten 13 Schauspelers, dree Musikers, de Putzbüdel Paul Weber as Maskenbillner un dat Ehpoor Scholvin, dat blots en poor Verwandte besöken wull. Allens tohoop 20 Lüüd. De Bus weer al 20 Minuten to laat looskamen un in Rodenborg is de Bus ok noch ut Versehn eerst na Visselhöövd to föhrt. De Bus is denn ümdreiht un hett den
Hermann Bahlburg (* 21. Juli 1892 in Jesborg; † 19. Februar 1962 in Bookholt) weer en Missionar von de Harmsbörger Mission un en plattdüütschen Schriever. Bahlburg is 1892 as Söhn von Catharina, borene Vick, un den Timmermann Heinrich Bahlburg in Jesborg boren. He weer dor op de Volksschool, hett eerst Smidd lehrt un is denn op Wannerschop gahn un ünner annern na Stood un Seborg kamen. 1911 is he an dat Missionsseminar in Harmsborg gahn. As 1914 de Eersten Weltkrieg loosgüng, hett Bahlburg sien Studien afbraken un is op’n Hoff von de Öllern gahn, üm dor to helpen, nadem de öllere Broder as Soldaat intagen worrn is. Bahlburg hett denn en Krankenpleger-Lehr in Dresden anfungen, is aver as Soldaat in en Regiment in Sassen intagen worrn un weer denn bet an dat Enn von’n Krieg Soldaat. Dat Missionsstudium hett he 1921 afslaten un hett denn as Missionar för de Missionsanstalt Harmsborg arbeidt. Bahlburg is 1921 na Thälsdörp tagen un hett dor as Volksmissionar arbeidt un dorbi ok op dat Bruken von de plattdüütsche Spraak sett. In dat Johr hett he Minna Behrens freet, mit de he negen Kinner kriegen schull. 1927 güng he as Baas von en Grupp Missionars na
Lemvig is ene Stadt in’n Noordwesten vun Jütland in Däänmark. De Stadt liggt in de Amtskommun Ringkjøbing an’t Süüdöver vun de Nissum Bredning, wat en Deel vun’n Limfjord is, un is de Seet vun de Kommun Lemvig. De Stadt Lemvig hett 7.282 Inwahners (2004). De Landschop vun Lemvig is präägt vun de letzte Iestiet. De Stadt is 1234 dat eerste Maal nöömt worrn. Dat Stadtrecht is vun 1545. De Kark stammt ut dat 13. Johrhunnert, se hett en för Däänmark gor nich tyypschen Zibbeltoorn un binnen snittschert Rokokoinventar. En besünnere Attrakschoon vun Lemvig is de Planetenstieg (planetstien). An’n Stadtrand steiht en Modell vun’e Sünn vun Bronze mit’n Skaal vun 1:1 Milliard, wat en Dörmeter vun 1,4 Meter för de Sünn bedüüd. In Afstänn, de to’n Skaal passt, finnt sik Modellen vun de negen Planeten (Pluto, de hüüt vun de IAU blots noch as Dwargplanet ansehn warrt, mittellt), je as lütte Bronzekugeln op Granitsockels. De büterste Planet Pluto staht an’n Rand vun’n Limfjord fief Kilometer vun Lemvig weg. Jens Christian Skou (1918-2018) Mediziner, Biophysiker un Nobelpriesdräger Websteed vun de Stadt (däänsch)
Klaus Schröder (* 8. Januar 1844 in Vörwark; † 25. Juni 1927 in Stood) weer en plattdüütschen Schriever. Schröder is 1844 as Söhn von’n Schoolmeester Hermann Schröder in Vörwark boren. He weer later Lehrer an’t Lehrerseminar Stood. He hett Böker op Platt un Warken över de Geschicht von de Region schreven. Ok as Imker weer he aktiv un weer Maat von de Direkschoon von’n hannöverschen Zentralvereen. Plattdüütsch: Hüklot. Wat de Lüe sick vertellt twischen Elw un Werser. (Rutgever) Nordwestdeutsches Dürerhaus, Bremen [1923] Wedder funnen. Stader Heimatverlag Karl Krause, Staood 1925 De Litje Magret und andere plattdeutsche Erzählungen. Stader Heimatverlag, 1927 Hoochdüütsch: Heimatkunde der Herzogtümer Bremen und Verden und des Landes Hadeln. (tohoop mit Carl Diercke) Pockwitz, Stood 1880 Zur Geschichte des Stader Seminars. Ein Stück Kirchen-, Schul- und Kulturgeschichte. Krause, Stood 1925 Klaus Schröder (1844–1927) in de Datenbank Die niederdeutsche Literatur (hoogdüütsch) Normdaten: GND: 1055455159 (OGND, AKS) | VIAF: 1770153653279155900009 | Wikipedia-Personensöök
Theodor Tamm (* 6. Oktober 1861 in Bentwisch; † 15. Mai 1938 in Stood) weer en plattdüütschen Schriever. Tamm is 1861 in Bentwisch (bi Öberndörp) boren. He hett Theologie studeert un 1888 an de Universität Jena sien Dokter över dat Thema Die Anfänge des Erzbistums Hamburg-Bremen maakt. 1899 is he Pastoor an de Nicolai-Kark in Olenbrook worrn un 1924 as Pastoor an de Wilhadi-Kark in Stood gahn. Dormit verbunnen weer ok dat Amt as Supperndent von’n Karkenkreis. He weer de Nafolger von Supperndent Senior von Staden. He hett ok för dat Stader Sonntagsblatt schreven. De Wegwieser op den Lewensweg von de Weeg bet an’t Graff. Gott’s Word op plattdütsch för junge un ole Lüd. Feesche, Hannover 1935 Theodor Tamm in de Datenbank Die niederdeutsche Literatur (hoogdüütsch) Normdaten: GND: 1035163217 (OGND, AKS) | VIAF: 300488494 | Wikipedia-Personensöök
Armin Mandel (* 1919 in Asendörp; † 9. September 1996 in Wunsdörp) weer en plattdüütschen Schriever. Mandel is 1919 as Söhn von en Schoolmeester in Asendörp boren. Nadem de sozialdemokraatsche Vader na de Machtergreifung von de NSDAP vör de Tied in Rohstand schickt worrn is, is de Familie na Wunsdörp tagen. Mandel hett an de Pädagoogsche Hoogschool studeert un is Schoolmeester in Lamme worrn. In’n Tweten Weltkrieg is he na de Wehrmacht intagen un to’n Fluglehrer utbillt worrn. Na’n Krieg hett he as Discher bi de Firma Wallbaum in Lüttjen Heidorn arbeidt. Blangenbi hett he Bidrääg för Rundfunk un Dagbläder schreven. Von 1947 bet 1957 weer he Schoolmeester an de Stadtschool in Wunsdörp un denn Rekter von de ne’e Grund- un Hauptschool in Wunsdörp. Ok den Opbo von de Kreisvolkshoohschool hett he leidt. 1956 hett he den Vörsitt över de Heimatbundgrupp Wunsdörp övernahmen, ut de later de Heimatvereen Wunsdörp worrn is. 1986 hebbt Armin un Lilo Mandel den Oortspries Wunsdörp kregen. An’n 30. Oktober 1991 is Mandel Ehrenbörger von Wunsdörp worrn. De Binnenhoff von dat Raadhuus in Wunsdörp hett 2003 na em den Naam Armin-Mandel-Hoff kregen. He hett an’n 14. Mai 1945 in Odense siene Fro Lieselotte (Lilo; † 18.